Jeg heter Filipe Toledo. Jeg er fra Brasil.
Jeg er profesjonell surfer og med i World Surf League.
Filipe hadde en helt annen tilnærming til bølgene.
Han presser grensene innen surfing.
Toledo letter. Enormt.
Filipe har alt. Han har store svinger, han har fart, han har kraft.
Og så gjør han store hopp.
Han er som et bål. Det er bare å tenne på, så brenner det.
Han hopper igjen. Nå tuller du!
Utrolig.
Filipes eneste problem er at iblant når han er under press,
finner han ingen fyrstikk til bålet.
Jeg har trent for denne seieren hele året. Og så ryker alt i ett heat.
Filipe har havnet i skyggen av sine landsmenn
Gabriel Medina og Ítalo Ferreira.
Filipe var øremerket for verdensmestertittelen.
Og så var det Gabi. Og så dukket Ítalo opp.
Jeg har mye å bevise.
Særlig at jeg kan slå Gabriel og Ítalo.
Han står i skyggen av dem til han klarer å få en seier.
Det må jo plage ham.
Hver gang jeg hadde sjansen til å vinne, gikk noe galt. Jeg var langt nede.
Profesjonell surfing er krevende.
De blir presset til sitt ytterste.
Surferne kjemper ikke bare mot sine motstandere på touren,
de kjemper mot Moder Jord og det hun har å by på.
Og de kjemper mot seg selv. De har en indre kamp.
Og det er bare de som kan overvinne alle disse elementene, som når toppen.
Nå gjelder det for Filipe.
Jeg må bruke presset som motivasjon, og så er jeg klar.
Alt vel? Se hvem som er her!
-Alt vel? -Alt vel. Og du?
-Dette er Yasmin, dama mi. -Hvordan går det?
-Skal vi surfe litt snart? -Ja, mann.
Ta noen bølger!
Jeg må bare hente et brett, så er jeg klar.
Brasil har mange talenter.
Og jeg har surfet mot alle sammen.
Gabriel, Ítalo, Patterson, Deivid.
Vi var 14-15.
Vi deltok i amatørkonkurranser til vi kvalifiserte oss til World Tour.
Og da møttes vi igjen. Og det er så kult.
Skal vi prøve her?
Filipe og jeg er gode venner. Han er veldig lidenskapelig.
2 X VERDENSMESTER
Han føler mer.
Vi elsker å konkurrere. Så selv om vi er gode venner,
må vi være motstandere i vannet. Det er en egoistisk idrett.
Vi prøver alltid å være på vårt beste i hver konkurranse.
The Championship Tour er et veldig machodrevet miljø.
Konkurransen er beinhard.
Og hvis du ikke takler det mentalt,
gir du konkurrenten din en fordel.
Jeg er klar.
Gabriel med to titler. Og Ítalo.
Du skal uti? En liten tur på steinene.
Så det er mye som står på spill for meg i år.
Nå starter det i Oahu og Billabong Pipe Masters.
Vi starter en ny sesong med Championship Tour.
Vi kjemper mot Moder Jord. Vi må være forberedt på alt.
Vi kan surfe 60 centimeters bølger i dag, og i morgen kan de være 2,5 meter.
Første gang her på Hawaii var det de største bølgene jeg har sett.
Jeg holdt på å gjøre i buksa.
Jeg bare: "Å, hjelpes." Jeg glemmer aldri den følelsen.
Første bølge er nervepirrende.
Krevende forhold.
Ikke lett å surfe her.
Fioravanti kommer inn i stor fart.
Fullfører, og det blir duellens foreløpig beste resultat.
Nå ser det ut som Toledo er interessert.
Wipeout.
Herregud.
Ikke tøys med sånt på Pipeline. Det er store krefter.
Fioravanti leder fremdeles over Filipe Toledo.
Vi slipper opp for tid, og Filipe Toledo er ferdig.
Jeg skulle gjerne begynt sesongen litt bedre, men sånn ble det ikke.
Jeg vil bare klare topp fem og kvalifisere meg til WSL-finalen.
Presset er stort.
Toledo har vært aktuell som verdensmester.
Men resultatene i store bølger har vært skuffende.
Min styrke er triksing.
Det er måten vi surfer på.
Det handler om svinger, hopp og å lande på flatt vann.
Jeg har fremdeles mye å forbedre i større bølger.
Han har ikke klart å matche det Ítalo og Gabriel gjør i større bølger.
Dermed oppfattes han dessverre som for dårlig.
Hva kan han gjøre for å rette opp det? Jeg tror det plager ham.
ÅTTE UKER SENERE
På touren reiser jeg hele tiden, og det kan bli slitsomt.
Så det er deilig å komme hjem mellom konkurransene.
Jeg er fra Brasil, men bor i San Clemente. Det er der WSL-finalen skal være.
Pappa var profesjonell surfer. Han er tredobbel brasiliansk mester.
Han har alltid vært en inspirasjon, og jeg har surfing i blodet.
Jeg heter Ricardo Toledo. Jeg er faren til Filipe.
Da han var liten, sa han: "Pappa, jeg vil bli profesjonell surfer."
Jeg sa: "OK, det tror jeg vi kan få til. Kom igjen."
Jeg er familiemann. Jeg elsker det.
Å være sammen med mamma og pappa, ungene mine og kona.
Og så "I".
Jeg heter Ananda, og jeg er gift med Filipe Toledo.
Han er en flott fyr.
Kom til pappa. Klatre opp her.
Han konkurrerer og er mye borte fra familien.
Det er det vanskeligste, særlig når ungene er så små.
Jeg var ikke med da de ble født.
Og det er vondt.
Surfing krever mye. Og det har vært vanskelig for meg.
Kom til pappa. Kommer du til å savne pappa?
De siste årene har jeg surfet, men også tenkt på alt
som har skjedd rundt meg.
Jeg hadde egentlig ikke fokus på noen deler av livet mitt.
Jeg prøvde å gjøre alt,
være snill mot alle og være perfekt i alt jeg gjorde.
Men jeg taklet det ikke.
Vi bestemte at jeg skulle bli med ham til Australia.
Slik at han kan ha noen hos seg,
som kan gi ham mer trygghet.
Så ungene blir igjen hos svigerforeldrene mine.
Takk for at dere passer dem.
Alt i orden. Det er bare hyggelig.
Skal du høre på bestefar og bestemor? Lover du det?
Ikke glem dette. Jeg vet du ikke glemmer det,
men du reiser fra hjemmet og familien din. Så sørg for at det er verdt det.
Jeg har reist i sju år. Iblant vil du bare være en vanlig fyr.
Som kan slappe av, surfe litt og komme hjem igjen.
Men dette er jobben min. Jeg må betale regninger.
Og jeg vier hele livet til det og ofrer mye.
Så hvis jeg ikke slår Gabriel og Ítalo, kan det ødelegge alt.
Det vanskeligste for ham å beseire, er sine egne tanker.
Når han klarer å beholde roen, kan han slå hvem som helst.
Ut og ta dem. God tur!
Ha det!
TRE UKER SENERE
God morgen og velkommen til New South Wales.
World Surf League Championship Tour fortsetter i Newcastle.
KONKURRANSE 2 AV 9
Finaledag i Rip Curl Newcastle Cup.
-Kaffen er kald. -Jeg tar te, det er bedre.
Kan du lage til meg også?
Jeg må kjempe meg til topp fem og sjansen til å vinne.
Så jeg har jaktet poeng og prøvd å klatre på rankingen.
Å bli verdensmester ville vært neste skritt i karrieren.
Filipe har latt et par sjanser glippe.
PENSJONERT 3 X VERDENSMESTER
Er det noe han tenker på?
Blir presset for stort?
Alt henger på hvilken Filipe vi får se.
Du merker at det er litt mer følsomhet der,
at han ikke har det rå ved seg som en som Ítalo Ferreira kan hente frem.
Jeg er så nervøs. Han er i semifinalen. Han og Ítalo.
Ítalo er imponerende.
REGJERENDE VERDENSMESTER
Han kjemper for å nå målene sine og gjør alt for å vinne.
Hver konkurranse, hver dag er det: "Du må møte vannet for å få poeng."
Du har bare 30 minutter på deg til å vise ditt beste.
SEMIFINALE
Bølgene ruller. Nå er det regjerende mester Ítalo mot Filipe.
Dette må bare bli et fyrverkeri.
Kom igjen! Jeg sender god energi til deg, elskling.
En fantastisk start for Filipe,
en av verdens raskeste surfere.
Kom igjen! Der, ja!
Den bølgen var vakker!
Toledo leder nå mot Ítalo.
Ferreira setter opp farten bakfra.
Alt dette så Toledo.
Ítalo vinner den siste duellen der.
Blir det Ítalo eller Filipe som møter Medina i finalen?
Nå drar vi i gang.
Ítalo får fart. Her kommer en throw-tail reverse.
Han har luftshow der ute. Mer imponerende blir det ikke.
Big whip full-rotation reverse for Ferreira, og fansen tar helt av.
Han er helt utrolig å se på.
Utrolig!
Filipe leter etter løsningen.
Det er så mye press. Fra dommere,
sponsorer, familie, venner og fans.
Hvis jeg takler det på feil måte, påvirker det meg i vannet.
Jeg er veldig bekymret. Hvis han taper, blir det vanskelig å takle.
Jeg vil ikke se mer.
Jeg er så nervøs.
Toledo er god i luften,
men han er ganske konservativ i kampen mot verdensmesteren.
Han har ikke klart å svare Ítalo.
Tiden renner ut for Filipe Toledo.
Nok en gang Ítalo mot Medina i finalen.
En stor applaus når Filipe Toledo kommer mot stranden.
Det suger skikkelig å tape. Det gjør vondt.
Jeg har grått så mange ganger.
Men jeg følte jeg kunne vunnet dette heatet mot Ítalo.
-Det var nesten. -Du burde klart det.
Jeg gjorde det bra. Men samtidig følte jeg
at det var noe som gjorde meg usikker.
Så jeg prøvde å vinne over det.
Hvis du ikke jobber med det mentale, er du utslitt før året er over.
Det har jeg opplevd før.
Jeg skadet ryggen.
Jeg klarte så vidt å stå på brettet.
Det var nok det som utløste alt.
For jeg var ikke lykkelig.
Jeg slet nok egentlig med en depresjon, men jeg fikk aldri noen diagnose.
Jeg hadde veldig mørke tanker. Jeg ville ikke surfe. Jeg orket ikke å konkurrere.
-Filipe Toledo! -Det har vært tøft.
Det har skjedd ting privat,
og det har vært et veldig tungt år rent mentalt.
Og dette er...
Jeg ga ikke 100 % som profesjonell surfer.
Så hvis jeg ikke var 100 % som surfer,
var jeg heller ikke 100 % som far, ektemann eller sønn.
Jeg feilet på alle områder i livet.
Først snakket jeg ikke med noen, og så begynte jeg å snakke med Ananda.
Og hun støttet meg og hjalp meg virkelig.
En dag fortalte han at han ikke var lykkelig.
Jeg skal surfe.
Jeg ble så bekymret.
Det var vanskelig å finne ut hva det var med ham.
Jeg visste ikke hvordan jeg skulle hjelpe ham.
Det kan bli ensomt ute på reise. Han er mye borte fra familien.
-Elsker deg. -Elsker deg også, surpomp.
Han vil være best.
Og iblant legger han mer press på seg selv enn han kan takle.
Iblant vinner du, og iblant taper du. Og det må du bare takle.
Du føler deg mislykket fordi du tapte.
Og når han er borte fra familien, føler han iblant:
"OK, dette takler jeg ikke."
De siste to årene har det gått opp og ned.
Det var ikke lett. Men jeg har fått profesjonell hjelp.
Så i år har jeg en plan jeg tror på,
og vet hvordan jeg skal kontrollere følelsene.
Mine verste mareritt handler om sammenbruddene hans.
Hvis jeg ikke er der og kan hjelpe ham.
Jeg hadde min kone der. Noen å prate med.
Da ble det litt lettere de dagene jeg friket litt ut.
EN UKE SENERE
Jeg har aldri vært borte fra ungene så lenge.
Du søler på gulvet, Miss Ananda. Du ryker ut av MasterChef!
FaceTime gjør at jeg ikke føler meg fullt så dårlig som mor.
Se, pappa!
Hei, elskling! Se hva pappa gjorde.
Jeg må hjem.
Mamma kommer om tre dager!
Jeg gleder meg.
Hei, elskling!
Og så kommer jeg på at mannen min ikke blir med.
Han skal bli her. Men han kommer til å gjøre det bra her.
Han har så mye å vise frem.
Oi!
Ananda har vært fantastisk.
Hun har støttet meg og hatt det gøy.
Hun prøver alltid å se det positive i ting.
Det er vanskelig å styre hjemlengselen, savnet etter familien.
Jeg vil være mer fokusert,
men jeg er lei av å være på reise og vil bare hjem.
Hei, elskling.
Jeg savner deg. Gleder meg til dette er over.
Jeg elsker deg. Jeg er her om du trenger meg. Kyss.
Surfing er en av de tøffeste idrettene å bli verdensmester i.
Det er press, nerver og hard kniving. Forventninger.
Filipe har alltid vist positiv innstilling.
TIDLIGERE SURFER
Men han har hatt mye å tenke på.
Det er vanskelig å dempe nervene og takle den utfordringen.
EN UKE SENERE
Ring om det er noe. Kyss.
Da Ananda reiste, hang jeg med gutta.
Jeg har ikke snakket med dem om hvordan jeg har det før nå i år.
Jeg har ikke følt meg komfortabel med det, men de visste det.
Og selvsagt sa de: "Hvis du trenger noe, stiller vi opp."
Det er et ganske ryddig guttekollektiv.
Det er fantastisk å vite at jeg kan stole på dem.
Da føles det bedre. Vi er egentlig som en familie.
Ost.
Hva med denne?
Vi må støtte hverandre når vi er hjemmefra i tre måneder...
Så jo mer vi kan gjøre sammen, desto lettere blir det.
Se her!
Noen av surferne klarer å fokusere
og trenger ikke så mange rundt seg. Med Gabriel er det mer... Du vet.
Og Ítalo også iblant.
Men jeg er litt annerledes. Jeg elsker å være sammen med de andre.
De smiler og har det gøy, og det leder tankene vekk fra presset.
Det er min tur.
Og jeg må si Uno, for jeg har bare ett kort.
Pokker, bror! Det kortet er ikke innafor!
Vi er som brødre. Det er bare her jeg kan være meg selv.
Slippe å tenke på alt annet.
Hvorfor er det den fargen først?
Det var tilfeldig?
Jeg vil hjelpe andre også. Det sier jeg til alle.
Vennene mine. Hvis de trenger å snakke om noe, er jeg her.
-Her! -Den sved!
Når jeg har det bra, kan jeg prestere.
Det pumper skikkelig der ute. Det kan faktisk bli farlig i dag...
KONKURRANSESJEF
...for folk må ut av komfortsonen.
Her i Margaret har vi aldri surfet i så store bølger.
I kampen om verdensmester- tittelen er det definitivt Ítalo, Gabriel.
Jeg tror Filipe kan falle ut.
Han har ikke vært god nok i store bølger.
Det blir interessant å se hva som skjer i Margaret hvis det blir brottsjø.
KONKURRANSE 4 AV 9
Dette er Boost Mobile Margaret River Pro.
Finaledag her på Main Break.
Det er fremdeles god størrelse på bølgene der ute.
Margaret River er kritisk.
DOMMERROM
Masse kraft i bølgene, noe som passer visse surfere.
HOVEDDOMMER
Kraft og fart er store elementer her.
De må få inn store svinger for å få de ordentlig gode resultatene.
Vi går ut med et smell.
KVARTFINALE
Utenfor Margaret River er brottsjøen stor og krevende.
Ítalo kommer til å gjøre det bra. Han er en maskin. Han takler det der.
Disse to har møttes mange ganger.
Dette er vanskelig for meg, men jeg trenger en seier.
Jeg gjør det jeg må.
Ítalo nå. Vender opp i seksjonen.
Flott backhand-flow.
Helt utrolig.
Vi får se hva Toledo kan få til her.
Den bølgen gir ham ikke noe særlig.
En åtte-poenger for Ítalo.
Jeg tror forholdene spiller i Ítalos favør.
Toledo prøver å ta ham igjen. Legger virkelig kraft i disse svingene.
De kjemper bølge for bølge.
Nå holder de show slik vi elsker.
-Det er vrient. -Vi vet det.
Ser ut til at alle er i sonen.
Superjevnt heat.
Dommerne sa at de vanskelige svingene blir nøye vurdert.
Noe vi ikke har sett fra Ítalo.
Noe er annerledes.
Jeg føler meg sterkere og skal ta inn den gode energien.
Og jeg skal risikere alt.
Og Toledo vil forsvare seg mot Ítalo.
Stor første sving.
-Nydelig skarp sving i starten. -Så sterk.
Første sving er helt topp, egentlig den beste vi har sett.
Han er så sterk.
Dette blir hans beste runde. Gir ham ledelsen.
Filipe Toledo har slått tilbake.
Toledo til finalen.
Å slå Ítalo, som er regjerende verdensmester, er stort for meg.
Jeg nyter øyeblikket. Og jeg får mer selvtillit.
Og jeg savner ungene og familien, men jeg er jo her.
Jeg må gjøre det for dem.
Det er finale.
Jordy Smith mot Filipe Toledo. For et show dette blir.
De ligger som nr. sju og åtte på rankingen.
Vinneren her kliver rett opp til tredjeplass.
Toledo med full kraft.
Angriper den siste seksjonen der.
Jordy lener seg inn.
Men timingen var litt feil.
Toledo er mye mer aggressiv.
Han presser mer i hver sving. Kult å se Filipe i toppform.
Han bygger stadig selvtillit.
Nå ser vi følelsene. Han spiller ikke.
Under ett minutt igjen. Han vinner trolig.
Jordy Smith kastes ned i hoppet der.
Brasilianeren har seieren.
Bra drop-in for Filipe. Ni poeng.
Ja!
Du må være så stolt.
Jeg lovet lille Koa og Mahina at jeg skulle ta pokalen med hjem.
Og nå kan jeg holde løftet. Tusen takk.
Det var mange følelser.
Elskling!
Jeg var så glad, men jeg var så langt hjemmefra,
og jeg ville dele det med familien.
Jeg savnet dem så fælt.
Jeg lovet jo å ta med pokalen hjem.
Det ga meg motivasjon.
Jeg bare: "Dere holder meg oppe hver dag."
Jeg elsker dere!
Seieren endret innstillingen min.
Det ga meg selvtillit nok til å fortsette.
Jeg tvang ikke frem noe. Jeg var bare meg selv.
Og det var nok derfor det gikk så bra.
FEM UKER SENERE
Det er godt å ha ham hjemme i California igjen.
Han virker mye mer avslappet.
Der, der. Se!
Jeg fikk samlet alle.
Hele familien, alle sammen. Og noen venner også.
Kjør, bror!
Han har vært borte lenge,
så vi er glade for å få være her og støtte ham.
Hei.
-Hun fikk en surfeskade. -Slo du deg?
-Se på den surfeskaden! -Det var ikke som da pappa skadet ryggen.
Det var jo lenge siden.
Gikk det bra?
Filipe har snakket om depresjonen med alle gutta i år.
Nå når han er åpen om det, kommer de til Filipe med problemene sine også.
Jeg er så stolt av ham, fordi han kan hjelpe andre som sliter med dette.
Han er lys i sjelen, men du kan merke det.
Surf Ranch føles som hjemme.
Jeg skal kose meg, ha det gøy og ikke tenke for mye.
KONKURRANSE 6 AV 9
Velkommen til California her i Lemoore og Jeep Surf Ranch Pro.
To menn står igjen. Det er tid for finale. Filipe Toledo. Gabriel Medina.
Medinas mål er å forbli ubeseiret her på Surf Ranch.
Han går for sesongens tredje seier.
Gabriel er konkurransemann.
Kanskje en av de kaldeste konkurransemennene vi har sett.
Han har hatt et fantastisk år.
Han sitter med blinken på ryggen.
Alle vil ha en bit av deg.
Behold roen, slapp av. Jeg føler meg 100 % uslåelig.
Det er Gabriel jeg må slå.
Han er kjempefarlig.
Helt klart en av de beste her.
Jeg må virkelig skjerpe meg og ikke gjøre noen feil.
Fokusere 110 %, så jeg kan sikre meg en topp fem-plassering.
-Total ro. -Ja, ja.
Bare tenk på dette. Glem mesterskapet og alt som foregår.
Jeg er helt rolig. Familien er her.
Det gir meg motivasjon og trygghet til å prestere der ute.
Gi pappa et kyss.
Men du har jo surfet!
-Ja, men jeg skal en gang til. -Hvorfor det?
Velsigne deg, gutten min! Ta det pent, OK? Brenn til!
Surf Ranch er eneste konkurranse med kunstig bølge. Og den er perfekt.
Og den har flere seksjoner der surferne kan vise topp surfing.
Og det gir oss sjansen til å være superstrenge når vi vurderer dem.
DOMMERROM
Ingen får 10 poeng på Surf Ranch hvis de ikke presterer feilfritt.
En perfekt bølge hvert fjerde minutt.
Den er veldig rask, men jeg slipper å tenke på strategi.
Jeg trenger ikke å prioritere.
Og jeg slipper å tenke på om bølgen kommer eller ikke.
Du surfer mot deg selv, mot tankene dine.
FINALE
Filipe Toledo.
Virker helt rolig, men har enorm fart.
Surfer alltid med stor risiko.
Medina ser ikke på.
Toledos siste bølge.
Han prøver å gjøre det umulig for Medina.
Hvorfor ser det så enkelt ut? Filipe Toledo, du er min helt.
Oi.
Ja!
Etter to bølger, to høye poengsummer,
følte jeg at jeg kunne vinne, så jeg bare: "Vi får vente og se."
Gabriel Medina.
Vi ser allerede vinnerviljen hos Media.
-Han blir litt ustø. -Han prøver å ta poeng.
Medina tar den. En mirakelavslutning.
Nå avgjøres alt.
Han trenger poeng og må ta sjanser.
Han går for en big air.
Han går overende, og det er over!
Da jeg vant, var alle der.
Pappa var der, og kona mi var ved siden av meg.
Å få dele dette øyeblikket med dem var helt uvurderlig.
Jeg håper vi får dele flere slike øyeblikk.
Jeg er veldig stolt av ham. Han gjorde det så bra.
To år på rad har Gabriel slått meg her, og det føltes veldig bra å vinne i år.
Enten det er Gabriel eller Ítalo, så prøver vi alltid å vinne.
Men når vi taper, blir det mye følelser.
Det er bare én vinner, og dette var min dag.
Det er stort for meg. De siste årene har vært overveldende.
Å bevise for meg selv at jeg kan være best, føltes fantastisk.
Filipe har vokst så mye.
Han virker tryggere på seg selv for tiden.
Han vant mot Ítalo på Margaret River i store bølger.
Og så vant han på Surf Ranch mot Gabi, som har dominert alt.
Filipe virker annerledes i år.
Han er nå blant de fem beste.
Filipe er helt klart en som kan bli verdensmester.
-Mistet du solbrillene? -Elegant!
Mesterskapet glipper kanskje, men ikke solbrillene!
I NESTE EPISODE
Stephanie Gilmore er sjudobbel verdensmester.
Idretten er i endring.
De nye surferne er mer fysiske. Det er en utfordring for Steph.
-Det står om karrieren. -Jeg må vinne.
Tekst: Trine Haugen